CELEX: 62011CA0188
Language: el
Date: 2012-05-24 00:00:00
Title: Υπόθεση C-188/11: Απόφαση του Δικαστηρίου (έβδομο τμήμα) της 24ης Μαΐου 2012 [αίτηση του Landesgericht für Zivilrechtssachen Wien (Αυστρία) για την έκδοση προδικαστικής αποφάσεως — Peter Hehenberger κατά Republik Österreich] [Γεωργία — Ευρωπαϊκό Γεωργικό Ταμείο Προσανατολισμού και Εγγυήσεων — Κανονισμοί (ΕΚ) 1257/1999 και 817/2004 — Στήριξη γεωργοπεριβαλλοντικών μεθόδων παραγωγής — Έλεγχοι — Δικαιούχος γεωργικής ενισχύσεως — Παρεμπόδιση της διενέργειας επιτόπιου ελέγχου — Εθνική ρύθμιση η οποία επιβάλλει την επιστροφή όλων των ενισχύσεων που καταβλήθηκαν για περισσότερα έτη — Συμβατότητα]

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/3
            
         Απόφαση του Δικαστηρίου (έβδομο τμήμα) της 24ης Μαΐου 2012 [αίτηση του Landesgericht für Zivilrechtssachen Wien (Αυστρία) για την έκδοση προδικαστικής αποφάσεως — Peter Hehenberger κατά Republik Österreich]
   (Υπόθεση C-188/11) (1)
   
   (Γεωργία - Ευρωπαϊκό Γεωργικό Ταμείο Προσανατολισμού και Εγγυήσεων - Κανονισμοί (ΕΚ) 1257/1999 και 817/2004 - Στήριξη γεωργοπεριβαλλοντικών μεθόδων παραγωγής - Έλεγχοι - Δικαιούχος γεωργικής ενισχύσεως - Παρεμπόδιση της διενέργειας επιτόπιου ελέγχου - Εθνική ρύθμιση η οποία επιβάλλει την επιστροφή όλων των ενισχύσεων που καταβλήθηκαν για περισσότερα έτη - Συμβατότητα)
   2012/C 200/05
   Γλώσσα διαδικασίας: η γερμανική
   
      Αιτούν δικαστήριο
   
   Landesgericht für Zivilrechtssachen Wien
   
      Διάδικοι στην υπόθεση της κύριας δίκης
   
   Peter Hehenberger
   
      κατά
   
   Republik Österreich
   
      Αντικείμενο
   
   Αίτηση για την έκδοση προδικαστικής αποφάσεως — Landesgericht für Zivilrechtssachen Wien — Ερμηνεία του κανονισμού (ΕΚ) 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) (ΕΕ L 160, σ. 80), καθώς και του κανονισμού (ΕΚ) 817/2004 της Επιτροπής, της 29ης Απριλίου 2004, σχετικά με τους λεπτομερείς κανόνες εφαρμογής του κανονισμού (ΕΚ) 1257/1999 (ΕΕ L 153, σ. 30) — Έλεγχοι και κυρώσεις — Ρύθμιση κράτους μέλους η οποία προβλέπει, σε περίπτωση που ο δικαιούχος γεωργικής ενισχύσεως καταστήσει αδύνατη τη διενέργεια ελέγχου, την επιστροφή του συνόλου των ενισχύσεων οι οποίες εισπράχθηκαν κατά τη διάρκεια πενταετούς περιόδου — Αναλογικότητα
   
      Διατακτικό
   
   Ο κανονισμός (ΕΚ) 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών, σε συνδυασμό με τον κανονισμό (ΕΚ) 817/2004 της Επιτροπής, της 29ης Απριλίου 2004, σχετικά με τους λεπτομερείς κανόνες εφαρμογής του κανονισμού (ΕΚ) 1257/1999, δεν αντιτίθεται σε εθνική ρύθμιση η οποία προβλέπει ότι, όταν η διενέργεια επιτόπιου ελέγχου γαιών παρεμποδίστηκε από γεωργό, δικαιούχο ενισχύσεως, το σύνολο των ποσών που του έχουν χορηγηθεί ως ενίσχυση στο πλαίσιο γεωργοπεριβαλλοντικού μέτρου κατά τη διάρκεια της περιόδου για την οποία αναλήφθηκαν υποχρεώσεις πρέπει να επιστραφεί, ακόμη και αν αυτά έχουν ήδη καταβληθεί για περισσότερα έτη.
   
      (1)  ΕΕ C 211 της 16.7.2011.